stanford-oval/wikipedia huggingface dataset:
สกุลผักบุ้ง

| สกุลผักบุ้ง |
| --- | --- |

ผักบุ้ง (Ipomoea aquatica)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Convolvulaceae
เผ่า:: Ipomoeeae
สกุล:: Ipomoea L. 1753

ชนิด
 มากกว่า 500 ชนิด
ชื่อพ้อง
  ชื่อพ้อง Acmostemon Pilg.  Batatas Choisy  Bonanox Raf.  Calonyction Choisy  Calycantherum Klotzsch  Diatremis Raf.  Dimerodisus Gagnep.  Exogonium Choisy  Mina Cerv.  Parasitipomoea Hayata  Pharbitis Choisy  Quamoclit Mill.  Quamoclit Moench  
Ipomoea muricata
สกุลผักบุ้ง (Ipomoea, มาจากคำภาษากรีก ipos แปลว่า หนอน และ homoios แปลว่า คล้าย) เป็นสกุลที่ใหญ่ที่สุดในวงศ์ผักบุ้ง มีมากกว่า 500 ชนิด กระจายพันธุ์ในเขตร้อนและเขตอบอุ่น ชื่อสามัญของสกุลนี้คือ มอร์นิงกลอรี (morning glory) สกุลนี้มีลักษณะเป็นไม้เถาล้มลุกหรือไม้พุ่ม ใบเรียงเวียน เรียบหรือจักเป็นพู ดอกออกเป็นแบบช่อกระจุก ส่วนมากออกตามซอกใบ กลีบเลี้ยงมี 5 กลีบ ติดทน ดอกรูปแตรหรือรูประฆัง ปลายจักตื้น ๆ หรือเกือบเรียบ มีแถบกลางกลีบชัดเจน เกสรเพศผู้ 5 อัน ส่วนมากขนาดไม่เท่ากัน จุดติดก้านชูอับเรณูกับหลอดกลีบมีขนหรือต่อม อับเรณูไม่บิดเวียน เรณูเป็นหนามละเอียด จานฐานดอกรูปวงแหวน รังไข่มี 2-4 ช่อง ก้านเกสรเพศเมียเรียวยาว ยอดเกสรจัก 2 พู เป็นตุ่ม เกสรเพศผู้และเพศเมียส่วนมากไม่ยื่นพ้นปากหลอดกลีบ ผลแห้งแตก ส่วนมากมี 4 หรือ 6 ซีก แต่ละซีกมีเมล็ดเดียว รูปสามเหลี่ยมหรือคล้ายครึ่งวงกลม
พืชหลายชนิดในสกุลผักบุ้งนิยมปลูกเป็นไม้ประดับ บางชนิดนิยมนำมารับประทาน เช่น มันเทศ (Ipomoea batatas) และผักบุ้ง (Ipomoea aquatica) ชาวพื้นเมืองในทวีปอเมริกาใช้พืชบางชนิดในสกุลนี้เป็นสมุนไพรพื้นบ้านและยาที่ออกฤทธิ์ต่อจิตประสาท
ตัวอย่างชนิด

ชมจันทร์ (Ipomoea alba)
ผักบุ้ง, ผักบุ้งไทย, ผักบุ้งจีน (Ipomoea aquatica)
ผักบุ้งขัน (Ipomoea asarifolia)
มันเทศ (Ipomoea batatas)
ผักบุ้งรั้ว (Ipomoea cairica)
จิงจ้อแดง (Ipomoea hederifolia)
ผักบุ้งทะเล (Ipomoea pes-caprae)
ขยุ้มตีนหมา (Ipomoea pes-tigridis)
คอนสวรรค์ (Ipomoea quamoclit)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สกุลผักบุ้ง
ข้อมูลที่เกี่ยวข้องกับ Ipomoea ที่วิกิสปีชีส์
อลกา ฮาชาทรีอัน

อลกา ฮาชาทรีอัน (เกิดเมื่อวันที่ 6 กรกฎาคม ค.ศ. 1992) เป็นนักกีฬาว่ายน้ำท่าฟรีสไตล์ชาวเติร์กเมนิสถาน ซึ่งเป็นตัวเทนประเทศเติร์กเมนิสถานในการแข่งขันโอลิมปิกฤดูร้อน 2008 ที่ปักกิ่ง ในกิจกรรมการว่ายน้ำท่าฟรีสไตล์หญิง 100 เมตร ซึ่งทำได้ 1:14.77
แหล่งข้อมูลอื่น

NBC Olympics Profile เก็บถาวร 2012-08-25 ที่ เวย์แบ็กแมชชีน
สปุตนิก 5

หลังจากการส่งสปุตนิก 2 โซเวียตก็ได้ส่งหมาขึ้นไปในอวกาศอีกครั้ง กับยานอวกาศสปุตนิก 5 เมื่อวันที่ 19 สิงหาคม ค.ศ. 1959   พร้อมกับหมาพันธุ์ผสม 2 ตัว ชื่อ เบลก้า (Belka) และ สเตรลก้า (Strelka) กับ หนูและต้นไม้จำนวนหนึ่ง ยานกลับสู่บรรยากาศโลกอย่างปลอดภัยในวันที่ 20 สิงหาคม ค.ศ. 1959   หลังจากนั้น สเตรลก้า มีลูกครอกหนึ่ง ทางการโซเวียตได้จัดส่งลูกของสเตรลก้า ให้เป็นของขวัญแก่ แจกเกอลีน เคนเนดี ภริยาประธานาธิบดี จอห์น เอฟ. เคนเนดี
วันที่ 12 เมษายน ค.ศ. 1961 โซเวียตส่ง "ยูริ กาการิน" มนุษย์คนแรกของโลกที่ขึ้นไปบนอวกาศ กาการินกล่าวอย่างติดตลกไว้ว่า "ผมไม่เข้าใจว่าผมเป็นใครกันแน่ ระหว่างมนุษย์คนแรกในอวกาศหรือสุนัขตัวสุดท้ายในอวกาศ"
ดูเพิ่ม

โครงการสปุตนิก
สหรัฐในโอลิมปิกฤดูร้อน 2008

| สหรัฐ ในโอลิมปิกฤดูร้อน 2008 |
| --- | --- |

รหัสประเทศ: USA
เอ็นโอซี: คณะกรรมการโอลิมปิกแห่งสหรัฐ
เว็บไซต์: https://www.teamusa.org/ (ในภาษาอังกฤษ)
ณ ปักกิ่ง สาธารณรัฐประชาชนจีน 24 สิงหาคม ค.ศ. 2008 (2008-08-24) – 24 สิงหาคม ค.ศ. 2008 (2008-08-24)
นักกีฬา: 596 คน (ชาย 310 คน / หญิง 286 คน) ใน 27 ชนิดกีฬา
เหรียญ อันดับ 2:  ทอง 36 เงิน 38 ทองแดง 36 รวม 110 
การเข้าร่วมแข่งขันโอลิมปิกฤดูร้อน (ภาพรวม)
1896 1900 1904 1908 1912 1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
โอลิมปิกซ้อน 1906
สหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 ซึ่งสหรัฐอเมริกาได้เข้าแข่งขันในโอลิมปิกฤดูร้อนสมัยใหม่ทุกครั้ง ยกเว้นโอลิมปิกฤดูร้อน 1980 ที่กรุงมอสโกที่ได้รับการคว่ำบาตร คณะกรรมการโอลิมปิกแห่งสหรัฐอเมริกาได้ทำการส่งนักกีฬารวม 596 คนไปยังกรุงปักกิ่ง (ชาย 310 คน และหญิง 286 คน) และได้เข้าแข่งขันกีฬาโอลิมปิกทุกรายการยกเว้นแฮนด์บอล
วัดเขาสุวรรณคีรี

| วัดเขาสุวรรณคีรี   (อุทยานประวัติศาสตร์ศรีสัชนาลัย) |
| --- | --- |
   เจดีย์ประธานทรงลังกาบนฐานสูง 5 ชั้นและทวารบาลวัดเขาสุวรรณคีรี ในเดือนธันวาคม พ.ศ. 2566

ข้อมูลทั่วไป
สถานะ: เปิดใช้งาน
ประเภท: วัด   โบราณสถานภายในกำแพงเมือง อุทยานประวัติศาสตร์ศรีสัชนาลัย
สถาปัตยกรรม: สถาปัตยกรรมสมัยสุโขทัย
เมือง: อำเภอศรีสัชนาลัย จังหวัดสุโขทัย
ประเทศ:  ประเทศไทย
เริ่มสร้าง: พุทธศตวรรษที่ 19 - ต้นพุทธศตวรรษที่ 20
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ศิลาแลงฉาบปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004596
วัดเขาสุวรรณคีรี เป็นโบราณสถานภายในกำแพงเมือง อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย วัดตั้งอยู่บริเวณจุดสูงสุดของเขาพนมเพลิง ซึ่งเป็นเนินเขาเดียวกับวัดเขาพนมเพลิงที่ตั้งอยู่ห่างออกไป 200 เมตร ทางทิศตะวันออกของวัดเขาสุวรรณคีรี เนินเขาพนมเพลิงนี้อยู่บริเวณด้านตะวันออกเฉียงเหนือของตัวเมือง ทางขึ้นวัดใช้เส้นทางเดียวกับวัดเขาพนมเพลิงที่สามารถเดินต่อเนื่องเชื่อมต่อกันได้ ได้แก่ ทางขึ้นหลักเป็นบันไดศิลาแลง และทางขึ้นบริเวณทางด้านหลังมณฑปวัดเขาพนมเพลิง
องค์ประกอบภายในวัดเขาสุวรรณคีรีประกอบด้วย 3 ส่วนหลัก ได้แก่ (1) วิหาร (2) เจดีย์ประธานทรงลังกาขนาดใหญ่ที่ประดิษฐ์บนฐานสูง 5 ชั้น ปัจจุบันมีสภาพค่อนข้างสมบูรณ์ และ (3) เจดีย์ราย มีสภาพค่อนข้างสมบูรณ์จุดเด่นคือมีแนวกำแพงล้อมพร้อมกับทวารบาล ที่มีการตกแต่งด้วยทวารบาลรูปคน รูปสิงห์
สถานที่ตั้ง

วัดเขาสุวรรณคีรีตั้งอยู่บนเนินเขาอีกยอดหนึ่งในเทือกเขาเดียวกันแต่อยู่คนละยอดกับวัดเขาพนมเพลิงทางทิศตะวันตก หรือหากเดินเท้าขึ้นมาจากด้านวัดเขาพนมเพลิง วัดนี้จะอยู่ด้านหลังเขาพนมเพลิงไปทางทิศตะวันตกโดยมีทางเดินเชื่อมถึงกันห่างออกไปประมาณ 200 เมตร ทางขึ้นเป็นบันไดจำนวนหลายสิบขั้นทำจากศิลาแลงขนาดกว้างประมาณ 6 เมตร
สถาปัตยกรรม

วัดเขาสุวรรณคีรีสามารถมองเห็นยอดเจดีย์ที่สูงเด่นเป็นสง่าได้จากทางเข้าจุดขายบัตรเข้าชมอุทยานประวัติศาสตร์ศรีสัชนาลัยเนื่องจากตั้งอยู่บนเนินเขา  โดยมีกลุ่มโบราณสถานที่สำคัญคือ เจดีย์ประธานทรงระฆังขนาดใหญ่ก่อด้วยศิลาแลง ฐานของเจดีย์ทำสูงขึ้นไปถึง 5 ชั้นและยังมีความสมบูรณ์ค่อนข้างมากเมื่อขึ้นเป็นยังชั้นสูงสุดของฐานเจดีย์ประธานมองไปด้านหลัง สามารถเห็นทิวทัศน์ที่สวยงามของอุทยานประวัติศาสตร์ศรีสัชนาลัยได้ สำหรับลานชั้นต่างๆ ของเจดีย์ประธานมีขนาดกว้างขวางพอสมควรสันนิษฐานว่าใช้สำหรับเป็นลานประทักษิณ  โดยมีซุ้มพระทั้ง 4 ด้าน ตรงก้านฉัตรมีพระพุทธรูปปูนปั้นปางลีลารอบก้านฉัตรเช่นเดียวกับวัดช้างล้อมตั้งอยู่บนฐานสี่เหลี่ยมจัตุรัสซ้อนกันสามชั้น  ด้านหน้าเจดีย์ เป็นวิหารขนาด 7 ห้อง ฐานวิหารและเจดีย์รายก่อด้วยศิลาแลง ปัจจุบันเหลือเพียงเสาและฐานวิหาร  สำหรับด้านหลังเจดีย์ประธานมีเจดีย์ขนาดปานกลางรูปร่างทรงกลมล้อมรอบด้วยแนวศิลาแลง ตรงกำแพงแก้วชั้นในทิศตะวันตกเฉียงใต้ มีรูปยักษ์ปูนปั้นขนาดใหญ่และรูปสัตว์ รูปปูนปั้นเหล่านี้ชำรุดและล้มลงอยู่บนพื้นดิน ลักษณะของรูปยักษ์คล้ายกับรูปสัตว์ที่มีอยู่วัดช้างล้อมมาก สันนิษฐานว่าสร้างขึ้นในสมัยใกล้เคียงกัน เจดีย์ทรงลังกาซึ่งเป็นโบราณสถานหลักของวัด
เมื่อลงจากวัดเขาสุวรรณคีรีจะมีทางแยกลงมาทางด้านขวา ไม่ต้องเดินย้อนกลับไปยังวัดเขาพนมเพลิง ก็สามารถลงมายังด้านล่างซึ่งมีทางเดินเชื่อมไปยังทางขึ้นวัดเขาพนมเพลิงได้เช่นเดียวกันและวัดเขาสุวรรณคีรีถัดจากวัดเขาพนมเพลิงไปทางทิศตะวันออก
ระเบียงภาพ

ทวารบาลวัดเขาสุวรรณคีรี
เจดีย์ราย
เจดีย์ประธาน
เจดีย์ประธาน
สุทธิศักดิ์ สมัครสมาน

| สุทธิศักดิ์ สมัครสมาน |
| --- | --- |
เกิด: สุทธิศักดิ์ สมัครสมาน พ.ศ. 2516   จังหวัดสุรินทร์
| สถิติเหรียญโอลิมปิก> มวยสากลสมัครเล่น.ซีเกมส์ |
| --- | --- | --- |
|  | บรูไน 1999  | เฟเธอร์เวท |
|  | มาเลเซีย 2001  | เฟเธอร์เวท |
จ่าสิบเอก สุทธิศักดิ์ สมัครสมาน เป็นชาวจังหวัดสุรินทร์ แชมป์มวยรอบอีซุซุคัพครั้งที่ 7 นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540 อดีตแชมป์ PABA รุ่นซูเปอร์เฟเธอร์เวท มีสถิติการชกทั้งหมด 7 ครั้ง ชนะ 6 แพ้ 1
ประวัติ

สุทธิศักดิ์ ก่อนมาชกมวยสากลสมัครเล่นและมวยสากลอาชีพ เคยชกมวยไทยมาก่อนและเป็นนักมวยไทยชื่อดังใช้ชื่อว่า อนันตศักดิ์ พันธ์ยุทธภูมิ เป็นนักมวยในสังกัดของทรงชัย รัตนสุบรรณ มีฉายาว่า ไอ้ศอกขวานบิน เคยถูกไล่ลงในการชกกับเมืองฟ้าเล็ก เกียรติวิเชียร ในรายการวันสถาปนาสนามมวยเวทีราชดำเนินเมื่อปี พ.ศ. 2541 จากนั้นได้หันมาชกมวยสากลสมัครเล่น ด้วยการเข้าร่วมการแข่งขันมวยสากลสมัครเล่นชิงแชมป์ประเทศไทย ครั้งที่ 60 ในรุ่น 60 กก.คว้าเหรียญเงินจากการชนะสมชาย นักบาลี หลังจากนั้น ลดรุ่นมาชกในรุ่น 57 กก. ปรากฏว่าชกเพียงไม่กี่ครั้งก็ได้ติดทีมทีมชาติ และได้แชมป์ชีเกมส์ติดต่อกันถึง 2 สมัย และส่วนมากจะเป็นการชนะน็อกเสียด้วย เนื่องจากเป็นมวยหมัดหนัก แต่ไม่อาจจะสามารถขึ้นถึงขั้นเป็นทีมชาติชุด A ได้ เนื่องจากทีมชาติชุด A ในรุ่นเฟเธอร์เวท มีสมรักษ์ คำสิงห์ เป็นตัวยืนอยู่ ซึ่งเมื่อชกพิสูจน์ฝีมือกับสมรักษ์ทีไร สุทธิศักดิ์เป็นฝ่ายแพ้ไปถึง 2 ครั้ง 2 ครา เนื่องจากประสบการณ์การชกมวยสากลสมัครเล่นน้อยกว่าและเสียเปรียบด้านความรวดเร็ว
จึงหันมาชกมวยสากลอาชีพกับ ทรงชัยบ็อกซี่งโปรโมชั่น ขึ้นชกครั้งแรก ชนะคะแนนคาร์โล เดลิเกล ที่สงขลา หลังจากนั้นชกชนะคะแนน 4 ครั้งรวด ชึ่งในจำนวนนี้มีมวยอย่างรุดเค คาเคฟเซ่ก่อนจะได้ชิงแชมป์พาบากับจูน พาเดอร์นา ฟิลิปปินส์ ถึงแม้จะถูกนับ 3 ครั้ง แต่สุทธิศักดิ์ใช้ฝีมือที่เหนือกว่าเอาชนะคะแนนไปอย่างหวาดเสียวเล็กน้อย ก่อนที่จะให้จูนพาเดอร์น่าแก้มืออีกครั้ง แต่ด้วยความไม่พร้อมบวกกับสภาพร่างกายไม่สมบูรณ์ ทำให้พ่ายน็อกไปเพียงแค่ยกแรก และแขวนนวมไปเนื่องจากอายุที่มากแล้ว
หลังแขวนนวม สุทธิศักดิ์ได้เป็นหนึ่งในผู้ฝึกสอนของนักมวยสากลสมัครเล่นทีมชาติไทยทั้งชุดชายและหญิง รวมถึงเป็นผู้ฝึกสอนให้แก่เรือหลวง นาวีอันดามัน รองแชมป์มวยรอบแม็กซ์-ซีซูเปอร์ไฟต์ เวทีมวยสยามอ้อมน้อย พ.ศ. 2560
เกียรติประวัติ > มวยไทย

แชมป์มวยรอบอีซุซุคัพครั้งที่ 7 พ.ศ. 2540
นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540
เกียรติประวัติ > มวยสากลสมัครเล่น

เหรียญทองกีฬาซีเกมส์ครั้งที่ 20 ที่ประเทศบรูไน พ.ศ. 2542
เหรียญทองกีฬาซีเกมส์ครังที่ 21 ที่ประเทศมาเลเซีย พ.ศ. 2544
เหรียญทองกีฬาซีเกมส์ครั้งที่ 22 ที่ประเทศเวียดนาม พ.ศ. 2546
เกียรติประวัติ > มวยสากลอาชีพ

แชมป์ PABA รุ่นซูเปอร์เฟเธอร์เวท
ชิง17 พฤศจิกายน 2548 ชนะคะแนน จูน พาเดอร์นา (ฟิลิปปินส์) ที่จังหวัดชัยนาท
เสียแชมป์ 10 กุมภาพันธ์ 2549 แพ้น็อค จูน พาเดอร์นา (ฟิลิปปินส์) ยก 1 ที่จังหวัดอุบลราชธานี
ชื่อในการชกมวยไทย

อนันตศักดิ์ พันธ์ยุทธภูมิ
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

สถิติการชก เก็บถาวร 2015-03-18 ที่ เวย์แบ็กแมชชีน
http://tkos.niceboard.com
| ด ค กขุนศอกมวยไทยยุคปัจจุบัน |
| --- | --- |
 ขันติพงษ์ (ศอกโลหิต)  ขุนศึก (ขุนศอกไร้มิตร)  ไทรโยค (จอมศอกโกอินเตอร์, ขุนศอกอำมหิต)  เมืองไทย (ขุนศอกผีดิบ, ขุนศอกถล่มโลกันต์)  ยอดขุนพล (พรานศอกร้อยเข็ม)  หลาว (เสือศอกตรอกสาเก)  ศิลปไทย (จอมศอกกลับ)  อนันตศักดิ์ (ศอกขวาน)
สิรินทรา วัณโณ

| ผู้ช่วยศาสตราจารย์ สิรินทรา วัณโณ ต> ช., ต.ม. |
| --- | --- |
ผศ.สิรินทรา วัณโณ ณ คณะสถาปัตยกรรมศาสตร์ จุฬาลงกรณ์มหาวิทยาลัย
เกิด: วันที่ 1 กุมภาพันธ์ พ.ศ. 2521 (46 ปี)  ไทย
สัญชาติ: ไทย
ศิษย์เก่า: มหาวิทยาลัยเพนซิลเวเนีย วิทยาลัยศิลปะและการออกแบบแห่งซาวานนาห์ โรงเรียนสาธิตจุฬาลงกรณ์มหาวิทยาลัย
รางวัล: 2558 The Winners of the King of Thailand Vetiver Awards 2015 and the Recipients of the Certificates of Excellence.  }}

ผลงานสำคัญ: งานออกแบบภูมิทัศน์บริเวณหน้าคณะนิเทศศาสตร์ จุฬาลงกรณ์มหาวิทยาลัย งานวางผังและออกแบบการปรับปรุงเรือนเพาะชำ คณะเภสัชศาสตร์ จุฬาลงกรณ์มหาวิทยาลัย งานวางผังออกแบบและปรับปรุงภูมิทัศน์ศูนย์บรรณสารสนเทศทางการศึกษา คณะครุศาสตร์ จุฬาลงกรณ์มหาวิทยาลัย
 
ผศ.สิรินทรา วัณโณ (1 กุมภาพันธ์ พ.ศ. 2521 - ) เป็นภูมิสถาปนิกชาวไทย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เลขานุการหลักสูตรวิทยาศาสตรบัณฑิต สาขาวิชาการออกแบบสถาปัตยกรรม (หลักสูตรนานาชาติ) คณะสถาปัตยกรรมศาสตร์ จุฬาลงกรณ์มหาวิทยาลัย
ศึกษาระดับประถมและมัธยมจากโรงเรียนสาธิตจุฬาลงกรณ์มหาวิทยาลัย สำเร็จการศึกษาระดับปริญญาโท 2 สาขาทั้งสถาปัตยกรรม และภูมิสถาปัตยกรรม โดยอาจารย์ได้จบปริญญาตรีและโทสาขาสถาปัตยกรรม จาก Savannah College of Art and Design (SCAD) สหรัฐอเมริกา 2544 และจบปริญญาโทในสาขาภูมิสถาปัตยกรรม จากมหาวิทยาลัยเพนซิลเวเนีย สหรัฐอเมริกา 2547 การที่อาจารย์เป็นบุตรสาวของอุปนายกสมาคมไม้ประดับแห่งประเทศไทย อาจารย์สุรัตน์ วัณโณ ทำให้อาจารย์สนใจเรื่องต้นไม้มาแต่เล็ก
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
หนังสือเดินทางญี่ปุ่น

หนังสือเดินทางอิเล็กทรอนิกส์ของประเทศญี่ปุ่น
หนังสือเดินทางญี่ปุ่น เป็นหนังสือเดินทางที่ออกให้แก่พลเมืองญี่ปุ่นที่จะเดินทางออกนอกประเทศ
ชนิดของหนังสือเดินทาง

หนังสือเดินทางสามัญ: ออกให้แก่ประชาชนทั่วไป
หนังสือเดินทางราชการ: ออกให้แก่ผู้ที่ทำงานราชการทั่วไป
หนังสือเดินทางทูต : ออกให้แก่นักการทูต สมาชิกในครอบครัวของทูต และเจ้าหน้าที่ระดับสูงของรัฐบาล
ตามธรรมเนียมแล้ว สมเด็จพระจักรพรรดิและสมเด็จพระจักรพรรดินีแห่งญี่ปุ่นไม่ทรงหนังสือเดินทาง
หนังสือเดินทางของประเทศญี่ปุ่นที่ออกหลังวันที่ 20 มีนาคม 2549 จะเป็นหนังสือเดินทางอิเล็กทรอนิกส์ทั้งหมด
ลักษณะทางกายภาพ

หนังสือเดินทางของประเทศญี่ปุ่นจะมีตราแผ่นดินระบุไว้ที่หน้าปก และจะมีคำเป็นภาษาญี่ปุ่นระบุไว้ด้านบนว่า "นิปปงโกะกุ เรียวเก็ง" (ญี่ปุ่น: 日本国旅券; โรมาจิ: nipponkoku ryoken) มีความหมายว่า "หนังสือเดินทางแห่งญี่ปุ่น" หนังสือเดินทางสำหรับผู้ที่มีอายุ 5 ปีจะมีสีน้ำเงินเข้ม ส่วนผู้ที่มีอายุ 10 ปีจะมีสีเลือดหมู ยกเว้นหนังสือเดินทางอย่างเป็นทางการ จะใช้สีเขียวเข้ม และหนังสือเดินทางทูต จะมีสีน้ำตาลเข้ม
ลักษณะทางกายภาพ > ข้อมูลจำเพาะผู้ถือหนังสือเดินทาง

รูปถ่ายของผู้ถือหนังสือเดินทาง
ประเทศที่ออกให้
เลขที่หนังสือเดินทาง
นามสกุลผู้ถือหนังสือเดินทาง
ชื่อผู้ถือหนังสือเดินทาง
สัญชาติ
วันเดือนปีเกิด
เพศ
ภูมิลำเนา
วันที่ออก
วันที่หมดอายุ
ผู้มีอำนาจออก
ลายเซ็นผู้ถือ
ลักษณะทางกายภาพ > หมายเหตุในหนังสือเดินทาง

หนังสือเดินทางมีหมายเหตุจากประเทศญี่ปุ่นไปยังหน่วยงานรับผิดชอบประเทศอื่น ๆ ทั้งหมดที่ระบุถือเป็นพลเมืองของประเทศญี่ปุ่นและขอให้บุคคลที่ถือหนังสือเดินทางนั้นได้รับอนุญาตให้ผ่านและได้รับการรับรองตามมาตรฐานสากล
ในหนังสือเดินทางญี่ปุ่น มีระบุดังนี้:
ลักษณะทางกายภาพ > ภาษา

หนังสือเดินทางญี่ปุ่นจะพิมพ์ในภาษาญี่ปุ่นและภาษาอังกฤษ ยกเว้นคำเตือนในส่วนท้ายของหนังสือเดินทาง (เช่นในหน้า 51 ของหนังสือเดินทางแบบธรรมดา) ซึ่งจะมีการพิมพ์เป็นภาษาญี่ปุ่นเท่านั้น
นามสกุล, ชื่อ และข้อมูลส่วนบุคคลอื่น ๆ (เช่น ภูมิลำเนา) จะบ่งไว้เป็นอักษรละตินพิมพ์ใหญ่ด้วย  ชื่อของคนในภาษาญี่ปุ่นจะเขียนอยู่ในหลักทับศัพท์ตามระบบอักษรโรมัน แต่จะมีการยกเว้นบางกรณี ในกรณีที่มีชื่อเป็นอักษรคะตะคะนะ ชื่อชาวต่างชาติ (กรณีคู่สมรสหรือบุตรเป็นชาวต่างชาติ) อาจใช้เป็นชื่อเดิมในอักษรลาตินตามที่มีปรากฏอยู่ในเอกสารราชการ
ลายมือชื่อจะเป็นภาษาใด ๆ ก็ได้ ตามแต่บุคคลผู้ลงนั้นปรารถนา
หนังสือเดินทางฉบับแรกของญี่ปุ่น ทำในปี 2490
หนังสือเดินทางสำหรับบุคคลที่จะเดินทางระหว่างโอะกินะวะกับแผ่นดินใหญ่ในช่วงปี 2495-2515
หน้าข้อมูลจำเพาะ
สกุลพุด

| สกุลพุด |
| --- | --- |

Gardenia jasminoides

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Rubiaceae
วงศ์ย่อย:: Ixoroideae
เผ่า:: Gardenieae
สกุล:: Gardenia J.Ellis

สปีชีส์
 ดูเนื้อหา
สกุลพุด หรือ Gardenia เป็นสกุลของพืชมีดอกที่มีสมาชิก 142 สปีชีส์ อยู่ในวงศ์เข็ม หรือ Rubiaceae เป็นพืชพื้นเมืองในเขตร้อนและกึ่งเขตร้อนของแอฟริกา เอเชียใต้ ออสเตรเลีย และพื้นที่ในแถบมหาสมุทร เป็นไม้พุ่มหรือไม้ยืนต้นขนาดเล็ก ไม่ผลัดใบ ใบเดี่ยว ออกตรงข้าม ดอกออกเป็นกลุ่ม สีขาวหรือเหลือง
ตัวอย่างสปีชีส์

Gardenia anapetes Smith
Gardenia brighamii H.Mann - Nānū (ฮาวาย)
Gardenia buffalina (Lour.) Poir. in J.B.A.M.de Lamarck (= Genipa buffalina)
Gardenia carinata อินเดีย, คาบสมุทรมลายา.
Gardenia cornuta (Natal Gardenia). แอฟริกาใต้.
Gardenia flava (Lour.) Poir. in J.B.A.M.de Lamarck (= Genipa flava)
Gardenia fortunei Eastern Asia.
Gardenia gummifera อินเดีย ไม้ยืนต้นขนาดเล็ก
Gardenia imperialis Tropical Africa. Small tree to 12 m.
Gardenia jasminoides (Common Gardenia, Cape Jasmine or Cape Jessamine). จีนตอนใต้และญี่ปุ่น
Gardenia latifolia India. Shrub or tree, 5-10 m high.
Gardenia mannii H.St.John & Kuykend. (Hawaiʻi)
Gardenia remyi H.Mann (Hawaiʻi)
Gardenia resinifera Roth (Brilliant Gardenia, Cambi Resin Tree, or dikamali) อินเดีย (= G. lucida, Genipa resinifera)
Gardenia resiniflua (Gummy Gardenia). แอฟริกาใต้
Gardenia rutenbergiana (Baill. ex Vatke) J.-F.Leroy (= Genipa rutenbergiana)
Gardenia scabrella ทางเหนือของรัฐควีนส์แลนด์
Gardenia spatulifolia แอฟริกาใต้
Gardenia taitensis (Tahitian Gardenia, Tiare māori). โพลีเนเซีย
Gardenia ternifolia (Large-leaved Transvaal Gardenia). แอฟริกาใต้
Gardenia ternifolia ssp. jovis-tonantis (Welw.) Verdc. (= G. jovis-tonantis, Genipa jovis-tonantis)
Gardenia thunbergia (White Gardenia, Forest Gardenia, or witkatjiepiering) แอฟริกาใต้
Gardenia tubifera (Golden Gardenia). เอเชียตะวันออกเฉียงใต้
Gardenia turgida อินเดีย
Gardenia vitiensis (Fijian Gardenia) ฟิจิ.
Gardenia volkensii (Transvaal Gardenia or Savanna Gardenia). แอฟริกาเขตร้อน
Gardenia brighamii
Gardenia jasminoides 'Plena'
Gardenia jasminoidesl 'Radicans'
Gardenia psidioides
Gardenia taitensis
Gardenia thunbergia by Edith Struben (1868-1936)
ดอก Gardenia volkensii
ดอก ใบ และผลของ Gardenia volkensii
แหล่งข้อมูลอื่น

World Checklist of Rubiaceae
อำเภอผิงเจียง

| อำเภอผิงเจียง 平江县 |
| --- | --- |
อำเภอ
สุสานตู้ฝู่
ผิงเจียงที่ตั้งของอำเภอผิงเจียงในมณฑลหูหนาน
พิกัด: 28°42′07″N 113°34′52″E﻿ / ﻿28.702°N 113.581°E﻿ / 28.702; 113.581
ประเทศ:  จีน
มณฑล: หูหนาน
นครระดับจังหวัด: เยว่หยาง
พื้นที่
 • ทั้งหมด: 4,114.43 ตร.กม. (1,588.59 ตร.ไมล์)
ประชากร (ค.ศ. 2015)
 • ทั้งหมด: 1,106,900 คน
 • ความหนาแน่น: 270 คน/ตร.กม. (700 คน/ตร.ไมล์)
เขตเวลา: UTC+8 (มาตรฐานจีน)
อำเภอผิงเจียง (จีนตัวย่อ: 平江县; จีนตัวเต็ม: 平江縣; พินอิน: Píngjiāng Xiàn) เป็นอำเภอหนึ่งทางตะวันออกเฉียงเหนือของมณฑลหูหนาน ประเทศจีน เป็นอำเภอที่อยู่ทางตะวันออกสุดของนครระดับจังหวัดเยว่หยาง
อำเภอนี้ตั้งอยู่ริมขอบด้านตะวันออกของมณฑล มีแม่น้ำมี่หลัวไหลผ่านอำเภอจากทิศตะวันออกไปทิศตะวันตก มีอาณาเขตทางทิศเหนือติดกับอำเภอเยว่หยาง ทิศตะวันตกติดกับนครมี่หลัว ทิศใต้ติดกับอำเภอฉางชาและนครหลิวหยาง ทิศตะวันออกติดกับอำเภอซิวฉุ่ยและอำเภอถงกู่ของมณฑลเจียงซี และทิศตะวันออกเฉียงเหนือติดกับอำเภอทงเฉิงของมณฑลหูเป่ย์
อำเภอผิงเจียงมีขนาดพื้นที่ทั้งสิ้น 4,114 ตารางกิโลเมตร (1,588 ตารางไมล์) ใน ค.ศ. 2015 มีประชากรตามทะเบียนราษฎร 1,106,900 คน และมีผู้อยู่อาศัยถาวร 979,300 คน อำเภอนี้แบ่งออกเป็น 2 แขวง 18 เมือง และ 5 ตำบล ศูนย์กลางการบริหารของอำเภอตั้งอยู่ที่เมืองฮั่นชาง (汉昌镇)
วีระ ปิตรชาติ

| วีระ ปิตรชาติ ม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงมหาดไทย
ดำรงตำแหน่ง 14 เมษายน – 9 มิถุนายน พ.ศ. 2535
นายกรัฐมนตรี: พลเอก สุจินดา คราประยูร
 
ข้อมูลส่วนบุคคล
เกิด: 18 ตุลาคม พ.ศ. 2475
เสียชีวิต: 19 มีนาคม พ.ศ. 2544 (68 ปี)
คู่สมรส: กานดา ปิตรชาติ

วีระ ปิตรชาติ (18 ตุลาคม พ.ศ. 2475 – 19 มีนาคม พ.ศ. 2544) เป็นนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร​, กรรมการ บริษัท อุตสาหกรรมปิโตรเคมีกัลไทย จำกัด (มหาชน),​ และผู้ว่าการการไฟฟ้าส่วนภูมิภาค
ประวัติ

วีระ เป็นบุตรของหลวงประพันธไพรัชภาค (ปิตรชาติ) กับนางกองทรัพย์ ปิตรชาติ สมรสกับนางกานดา ปิตรชาติ มีบุตร 2 คน เขาจบการศึกษา ปริญญาตรี พาณิชยศาสตร์บัณฑิต จุฬาลงกรณ์มหาวิทยาลัย ปริญญาโท บริหารธุรกิจ มหาวิทยาลัยแมรีแลนด์ สหรัฐอเมริกา และ ปริญญาเอก ปรัชญาสาขาเศรษฐศาสตร์การคลัง มหาวิทยาลัยวิสคอนชิน สหรัฐอเมริกา
วีระ ถึงแก่กรรมในปี พ.ศ. 2544 และได้รับพระราชทานเพลิงศพในวันที่ 2 มีนาคม พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
วีระ ปิตรชาติ เคยเป็นผู้ว่าการการไฟฟ้าส่วนภูมิภาค และเป็นผู้ก่อตั้งสโมสรฟุตบอลการไฟฟ้าส่วนภูมิภาค
วีระ ปิตรชาติ เคยได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2533 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2526 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
สังเวียนเดือด (อัลบั้ม)

สังเวียนเดือด เป็นเพลงซาวด์แทร็ก อัลบั้มดำเนินการโดยศิลปินต่าง ๆ มากมาย เช่น บัสตา ไรมส์, เอ็มมิเน็ม เพลงประกอบภาพยนตร์เรื่องนี้ได้ถูกเผยแพร่เมื่อวันที่ 24 กรกฎาคม ค.ศ. 2015
ประวัติ

ซิงเกิล "ฟินอมเนิล (Phenomenal)", "คิงส์ เนฟเวอะ ได (Kings Never Die)" และ "อาร์.เอ็น.เอส. (R.N.S.)" ขับร้องโดย เอ็มมิเน็ม แรพเปอร์ชื่อดังของอเมริกัน  อัลบั้มเพลงนี้แต่งขึ้นเพื่อไว้อาลัยให้แก่ เจมส์ ฮอร์เนอร์ ที่เสียชีวิตจากอุบัติเหตุเครื่องบินตก
ผลตอบรับ

อัลบั้มเพลงนี้ติดบิลบอร์ด 200 ในอันดับที่ 5 และติดอันดับที่ 2 ท็อปอาร์ & บี / อัลบั้มฮิปฮอป อัลบั้มเพลงนี้ถูกขายในสัปดาห์แรก 45,000 เล่ม ในสหรัฐอเมริกาขายได้ 60,500 เล่ม สัปดาห์ที่ 3 อันดับตกลงมาที่ 41 รวม 69,000 เล่ม
ผลตอบรับ > ลำดับเพลง

"Cry For Love (Part 1)"
"Cry For Love (Part 2)"
"Beast (Southpaw Remix)" – บัสตา ไรมส์, Crooked I, Tech N9ne
"Phenomenal" – เอ็มมิเน็ม
"Kings Never Die" – เอ็มมิเน็ม, เกว็น สเตฟานี่
"This Corner" – Mr. Porter
"What About the Rest of Us" – แอคชั่น บรอนสัน, โจอี้ แบร์บาส, ริโก้ เลิฟ
"Raw" – Bad Meets Evil
"R.N.S." – Slaughterhouse
"Wicked Games" – เดอะวีค
"All I Think About" – Bad Meets Evil
"Drama Never Ends" – ฟิฟตีเซนต์
"Mode" – PRhyme, Logic
"Notorious Thugs" – เดอะโนทอเรียสบีไอจี, Bone Thugs-n-Harmony
ส่วย

ส่วย อาจหมายถึง
บรรณาการ (tribute), สิ่งที่ส่งไปให้ด้วยความเคารพนับถือหรือด้วยไมตรี
ส่วย (severance tax), ของที่เรียกเก็บจากพื้นเมืองส่งเป็นภาคหลวง (royalty) ตามวิธีเรียกเก็บภาษีอากรในสมัยโบราณ
ส่วย (capitation tax), เงินช่วยราชการตามที่กำหนดเรียกเก็บจากราษฎรชายที่มิได้รับราชการทหารเป็นรายบุคคล, รัชชูปการ ก็ว่า
ชาวกูย (Kuy) หรือคนไทยบางส่วนเรียก ส่วย, ชนชาติพูดภาษาตระกูลมอญเขมรพวกหนึ่ง อยู่ทางภาคอีสานของประเทศไทย
ค่าคุ้มครอง (protection racket), เงินหรือทรัพย์สินที่ให้เพื่อแลกกับการคุ้มครองให้พ้นจากภยันตรายต่าง ๆ
ภาษี (tax), ในคำว่า "ส่วยสัดพัฒนากรขนอนตลาด" เป็นต้น
ค่ารีดไถ, เงินหรือทรัพย์สินที่ให้เพราะถูกรีดเอาทรัพย์หรือถูกรีดไถโดยประการอื่น
ดูเพิ่ม

สินบน
อันธกวาท

นิกายอันธกวาทเป็นกลุ่มของนิกายย่อยของนิกายมหาสังฆิกะ รุ่งเรืองอยู่ในแคว้นอันธระซึ่งหลักฐานฝ่ายลังกาเรียกรวมๆว่าพวกอันธกะ หลักธรรมที่สำคัญของนิกายนี้ เช่น ถือว่าจิตดวงเดียวอาจตั้งอยู่ได้ตลอดวัน อสัญญีสัตว์ยังมีสัญญา พระอรหันต์สะสมบุญได้ พระอรหันต์บางพวกละสังโยชน์บางอย่างไม่ได้ แต่ปรินิพพานมีอยู่ มีสัตว์เดรัจฉานในหมู่เทวดา ไม่มีเจตสิกธรรม เป็นต้น
อันทอล์คาทีฟ บันนี่

Untalkative Bunny (คำแปล: กระต่ายพูดไม่ได้)เรียกอีกชื่อนี้ว่า กระต่ายเหลือง เป็นการ์ตูนรชุดเรื่องหนึ่งที่ร่วมลงทุนกันระหว่าง แคนนาดา/อังกฤษ เรื่องนี้จะเกี่ยวกับเจ้ากระต่ายสีเหลืองกบัการใช้ชีวิตในเมืองใหญ่(ใกล้กับเมือง อ๊อตโตว่า ประเทศแคนนาดา)จะเป็นการตูนชุดแบบสั้นความยาวในการออกอาศประมาณตอนละ 4-5 นาที และออกอากาศทาช่องเทเลตูน ประเทศแคนนาดา และ Disney จะมีทีมงานเป็นจำนวนมากทั้งชาว อังกฤษและฝรั่งเศส โดยปกติฉากในการ์ตูนจะเป็นกระต่าย ในเมืองใหญ่จะมีความวุ่นวาย และมีชีวิตที่ทันสมัย และจะเหมือนถ่ายทำจริง แสดงถึงการใช้ชีวิตที่ทันสมัยเท่านั้น อาทิเช่น อาหาร ไม่ทานเนื้อสัตว์ เหยีดเชื้อชาติ
ชื่อที่ปารากฎขึ้นนั้นเป็นชื่อBunny(คำแปล:กระต่าย)จริง เป็นตัวแสดงนำ ไม่มีการใช้คำพูดทั้งสิ้น เป็นตัวของตัวเองอย่างเด่นชัด ต่ออารณ์ รูปร่าง สีหน้าและท่าทาง ซึ่งจะใช้ภาษากาย กระต่ายจะไม่มีการบอกเพศ ในแต่ละฉากจะใช้ในการเขียนภาพของเรื่อง
ฤดูกาลแรกจะมีทั้งหมด 65 ตอน ความยาวในการออกอากาศ 5 นาที ต่อมาจะมี ฤดูกาลที่2และ 3 ผู้สร้างโดยการ์ตูนเรื่องนี้โดย Dawn Wilton เป็นผู้อำนวยการและนักเขียนตั้งแต่ฤดูกาลแรก บางตอนในฤดูที่3จะใช้ในการเขียนบทเพียงอย่างเดียว เพลงซาวด์แทร็กประกอบไปด้วย ดนตรจะเป็นแนว บอสโนว และ แจ๊ส ทำนองและเรียบเรียงโดย นักแต่งเพลงแจ๊สชาวฝรั่งเศสMarie-Louise Alcale.
อรุ่น อรรคราชนารถภักดี

| อรุ่น อรรคราชนารถภักดี |
| --- | --- |
เกิด: พ.ศ. 2385
เสียชีวิต: 18 พฤษภาคม พ.ศ. 2467 (82 ปี)
คู่สมรส: พระบาทสมเด็จพระจอมเกล้าเจ้าอยู่หัว พระยาอรรคราชนารถภักดี (เนตร เนตรายน)
บุตร: เจ้าจอมมารดาวง ในรัชกาลที่ 5
บิดามารดา: หลวงมหามนเทียร (จุ้ย) นุ่ม มหามนเทียร
อรุ่น อรรคราชนารถภักดี (พ.ศ. 2385 — 18 พฤษภาคม พ.ศ. 2467) หรือ ขรัวยายอรุ่น หรือเป็นที่รู้จักว่า เจ้าจอมอรุ่น ในรัชกาลที่ 4 มีสมญาในการแสดงว่า อรุ่นบุษบา เป็นภริยาของพระยาอรรคราชนารถภักดี (เนตร เนตรายน) และยังเคยรับราชการเป็นพระสนมในพระบาทสมเด็จพระจอมเกล้าเจ้าอยู่หัว เธอมีบุตรสาวคนหนึ่งชื่อวง เนตรายน ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัว พระมหากษัตริย์พระองค์ถัดมา